יעל ארקין

יעל ארקין (נולדה ב-27 בנובמבר 1965) היא פעילה למען זכויות בעלי חיים ומנכ"לית עמותת "תנו לחיות לחיות" מאז שנת 2010. במרוצת השנים קידמה ויצרה עשרות פרויקטים למען מטרה זו.

ארקין מקדמת בארץ את פרויקט עקר-חסן-החזר לכלבים ופועלת רבות ב, בעזרת צוותים מקצועיים, לקידום חוקים שנושאם רווחתם של בעלי החיים.

 שנותיה הראשונות 
ארקין נולדה לרות ואליעזר ארקין, ילידי הארץ. סבה וסבתה מצד אביה עלו מפולין והקימו בישראל מפעל הטקסטיל א. ארקין ביח"ר לאריגה. המפעל נוהל על ידי אביה ובהמשך על ידה ועל ידי אחותה.

ילדותה עברה בגבעתיים, ובמהלך מלחמת יום הכיפורים עברה עם משפחתה לרמת אביב, שם גדלה וסיימה את לימודיה בתיכון אליאנס. יעל היא אחות אמצעית לענת מרש ואילון ארקין.

בגיל 12 הפכה יעל לצמחונית לאחר שנחשפה בטיול שנתי לשחיטת תרנגולת בשוק בעכו. בשנת 2010, בעקבות מינויה לתפקיד מנכ"לית "תנו לחיות לחיות" והחשיפה לתנאי בעלי החיים בתעשיית המזון, עברה ללטבעונות מתוך מחויבות אידאולוגית.

 פעילות בעמותת תנו לחיות לחיות 
את דרכה בעמותת "תנו לחיות לחיות" החלה בשנת 1991, כחברת ועד בהתנדבות. בשנת 1998 פעלה למען הקמת מרפאות וטרינריות מסובסדות על ידי המדינה ברחבי הארץ. במרוצת השנים הוקמו שלוש מרפאות חברתיות, המעניקות טיפולים זולים ומקלט לבעלי חיים חסרי בית. שלוש המרפאות ממוקמות בכפר רות (בעיקר עבור עיקורים וסירוסים), ברמת גן ובאשקלון.

בשנת 2010 מונתה למנכ"לית העמותה. משנת 2017 הפעילה יוזמה חדשה בשם "עקר-חסן-החזר" עבור כלבים משוטטים. מטרת הפרויקט היא לצמצם את אוכלוסיית הכלבים המשוטטים, ולעצירת הריגתם. הסבב הראשון בוצע בשיתוף עם צבא ההגנה לישראל, ובו עוקרו וסורסו כלבים מחמישה בסיסים צבאיים שונים.

 מלחמת חרבות ברזל 

לאחר פניות מתושבי העוטף ניהלה ארקין קמפיין לגיוס תרומות לעיקור ולסירוס 1,000 חתולים באזור. בתגובה לירידה במספר האימוצים, יזמה ארקין פרויקט "אומנה לחיים", המעניק תמיכה למשפחות שאימצו בעלי חיים מבוגרים, נכים או חולים, תוך סבסוד מלא של טיפוליהם הרפואיים.

 פרסים 
ב-22 באפריל 2025 זכתה ארקין בפרס מפעל חיים מטעם הארגון למען רווחת בעלי החיים , על פעילותה ארוכת השנים למען בעלי החיים.

 חקיקה 
 חוקים שעברו ביוזמת ארקין 
 חוק להסדרת הפיקוח על כלבים (תיקון מס' 5), התשע"ז 2017-צמצום התרבות
 תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), תשע"ה-2015
 תקנות צער בעלי חיים (הגנה על בעלי חיים) (גידול תרנגולות מטילות והחזקתן בלולים לצרכים חקלאיים), תשפ"ב-2022
 תקנות צער בעלי חיים (הגנה על בעלי חיים) (החזקה שלא לצרכים חקלאיים), תשס"ט-2009
 תקנות להגנת חיית הבר (תיקון), התשפ"א - 2020 (איסור סחר בפרוות)

 הצעות חוק שלא עברו 
 הצעת חוק להסדרת הפיקוח על כלבים (תיקון – כלבי הפקר), תשפ"א-2021
 הצעת חוק לתיקון חוק צער בעלי חיים (הגנה על בעלי חיים) (תיקון – הגבלת קשירת כלבים) התשפ"א–2021
 הצעת חוק צער בעלי חיים (הגנה על בעלי חיים) (תיקון – איחוד סמכויות), התשפ"ג–2023
 הצעת חוק צער בעלי חיים (הגנה על בעלי חיים) (תיקון - איסור שימוש באביזרים חשמליים), התשפ"ד-2024
 טיוטת תקנות להגנת חיית הבר (הוראת שעה), התשפ"ב-2021 (איסור ציד ספורטיבי)
 הצעת חוק להגנת חיית הבר (תיקון - הרעלות), התשפ"ג-2022
 הצעת חוק להסדרת הפיקוח על כלבים (תיקון – חובת עיקור של כלבות), התשפ"ב-2022
 הצעת חוק צער בעלי חיים (הגנה על בעלי חיים) (תיקון - איסור ביצוע פעולות השחתה וריסון בבהמות), התשפ"ב-2022
 הצעת חוק צער בעלי חיים (הגנה על בעלי חיים) (תיקון – ענישה מזערית), התשפ"א–2020

קישורים חיצוניים
 מיה הוד רן, פודקאסט סיפור ירוק עם יעל ארקין, מנכ"לית עמותת תנו לחיות לחיות, 27.3.2022






 דני דבורין ויעל חביב, "הרגשנו ירידה באימוץ כלבים ועלייה באימוץ החתולים": אימוץ חיות בזמן המלחמה, 20.9.2024, רדיו 103FM
 מערכת חמ"ל, תנו לחיות לחיות: מאות כלבים וחתולים ננטשו בישובי העוטף, 10.10.2023, באתר חמ"ל

הערות שוליים

קטגוריה:פעילי זכויות בעלי חיים ישראלים
קטגוריה:ישראליות שנולדו ב-1965